Source: http://doarvolei.ro/divizia-a1-f-favoritele-s-au-impus-pe-linie-in-prima-etapa-a-campionatului-2019-2020/
Timestamp: 2020-06-02 20:34:31+00:00

Document:
Divizia A1 (f): Favoritele s-au impus pe linie în prima etapă a campionatului 2019/ 2020 – Doarvolei
Acasă > Campionat National > Divizia A1 (f): Favoritele s-au impus pe linie în prima etapă a campionatului 2019/ 2020
Andrei Constantinescu - octombrie 6, 2019 octombrie 6, 2019
Campionatul 2019/ 2020 a început fără surprize în Divizia A1 la volei feminin. Toate favoritele s-au impus fără emoții.
După ce, vineri, Dinamo a dispus într-o oră de Rapid, sâmbătă a venit rândul celorlalte favorite să se impună.
Știința Bacău a învins cu scorul de 3-0 pe Universitatea Cluj, într-un meci în care Denisa Rogojinaru a reușit 16 puncte, iar Tina Grudina 12 puncte pentru gazde. De partea cealaltă, cele mai bune marcatoare au fost Raluca Cocoș (9 puncte) și Adina Stanciu (8).
Stiinta Bacau in sezonul 2019/ 2020
La Târgoviște, CSM a învins cu 3-0 nou-promovata CSM Medgidia. Gabriela Bălae (13 puncte) a fost cea mai bună realizatoare a învingătoarelor. De partea cealaltă, Glauciele Martins a reușit 10 puncte.
La Galați, campioana Volei Alba Blaj s-a impus fără emoții, cu scorul de 3-0. Ioana Baciu și Sanja Gamma (ambele cu câte 9 puncte) au fost cele mai bune marcatoare ale ardelencelor, în timp ce de la gazde s-au remarcat Ivana Radonjic (10 puncte) și Sorina Miclăuș (9 puncte).
La Lugoj, gazdele s-au impus cu scorul de 3-1 în fața unei alte promovate, FC Argeș.
Dinamo – Rapid 3-0 (25-16, 25-14, 25-8)
Știința Bacău – CS „U” NTT Data Cluj 3-0 (25-9, 25-20, 25-19)
CSM Târgoviște – CS Medgidia 3-0 (25-16, 25-17, 25-10)
CITEȘTE ȘI: Liga Campionilor (f): Volei Alba Blaj joacă marți ultimul meci din grupă. Partida este televizată
CSM Lugoj – FC Argeș 3-1 (25-16, 25-16, 22-25, 25-15)
CSU Belor Galați – CSM Volei Alba Blaj 0-3 (12-25, 22-25, 18-25)
CSO Voluntari a stat.
CITEȘTE ȘI: Campionatul Balcanic U17 (f): România a învins Muntenegru și s-a calificat în semifinale
Tag campionatul 2019/ 2020 csm targoviste stiinta bacau volei alba blaj

References: CSM 
 CSM 

CSM 

CSM 
 CSM 
 csm